
[bookmark: _Toc181958766]2. ΕΙΣΑΓΩΓΗ
Η Διαδικασία Ικανοποίησης Δικαιωμάτων των Υποκειμένων των Δεδομένων περιγράφει τις ενέργειες που πρέπει να ακολουθεί το Εθνικό Σημείο Επαφής Κύπρου (ΕΣΕ) ώστε να διασφαλίζεται ότι όλα τα αιτήματα σχετικά με τα προσωπικά δεδομένα των υποκειμένων θα αντιμετωπίζονται σύμφωνα με τις απαιτήσεις της ευρωπαϊκής και εθνικής νομοθεσίας για την προστασία δεδομένων. Ειδικότερα, η διαδικασία συμμορφώνεται με τον Γενικό Κανονισμό για την Προστασία Δεδομένων (ΕΕ) 2016/679 και την εθνική νομοθεσία Ν 125(I)/2018.  
Ο Υπεύθυνος Προστασίας Δεδομένων (DPO) του Εθνικού Σημείου Επαφής Κύπρου είναι αρμόδιος για τη διαχείριση αυτών των αιτημάτων. Η ηλεκτρονική διεύθυνση επικοινωνίας του είναι dpo@neha.org.cy. Η διαδικασία αυτή καθορίζει τόσο τα δικαιώματα των υποκειμένων, όπως η πρόσβαση, διόρθωση, διαγραφή, περιορισμός επεξεργασίας και φορητότητα των δεδομένων τους, όσο και τα βήματα που πρέπει να ακολουθήσουν για την αποτελεσματική διαχείριση των αιτημάτων. 
Συνοψίζοντας, αυτή η διαδικασία διασφαλίζει ότι οι πολίτες έχουν τον απαραίτητο μηχανισμό για να ασκήσουν τα δικαιώματά τους πάνω στα προσωπικά τους δεδομένα, ενώ το Εθνικό Σημείο Επαφής Κύπρου συμμορφώνεται με το νομοθετικό πλαίσιο προστασίας δεδομένων. 
3. [bookmark: _Toc181958767]ΠΕΔΙΟ ΕΦΑΡΜΟΓΗΣ
Η Διαδικασία αφορά αιτήματα που σχετίζονται με την επεξεργασία προσωπικών δεδομένων φυσικών προσώπων (στο εξής αναφερόμενοι ως "Υποκείμενα Δεδομένων" ή "Αιτούντες"). Καλύπτει κάθε τύπο δεδομένων και επεξεργασίας, ανεξάρτητα από το αν το ΕΣΕ λειτουργεί ως Υπεύθυνος Επεξεργασίας ή ως Εκτελών την Επεξεργασία. Τα δικαιώματα που απορρέουν από τον Κανονισμό για τα φυσικά πρόσωπα και τα οποία καλείται να διαχειριστεί το ΕΣΕ, έχοντας το ρόλο του υπεύθυνου επεξεργασίας, είναι τα εξής :
α) το δικαίωμα πρόσβασης 
β) το δικαίωμα διόρθωσης 
γ) το δικαίωμα διαγραφής ("δικαίωμα στη λήθη") 
δ) το δικαίωμα περιορισμού της επεξεργασίας
ε) το δικαίωμα εναντίωσης 
στ) το δικαίωμα φορητότητας των δεδομένων
ζ) το δικαίωμα μη αυτοματοποιημένης λήψης αποφάσεων

[bookmark: _Toc181958768]4. ΡΟΗ ΔΙΑΧΕΙΡΙΣΗΣ ΑΙΤΗΜΑΤΩΝ
Η Διαδικασία διαχείρισης Αιτημάτων από την υποβολή έως την απάντηση ακολουθεί συγκεκριμένα βήματα, τα οποία περιγράφονται ως εξής:
	[bookmark: _Hlk179448246]Υποβολή Αιτήματος


· [bookmark: _Hlk179447447]Το Εθνικό Σημείο Επαφής ως Υπεύθυνος Επεξεργασίας
Τα δικαιώματα των Υποκειμένων Δεδομένων ασκούνται εγγράφως, σε ηλεκτρονική μορφή, συμπληρώνοντας το «Έντυπο Άσκησης Δικαιωμάτων των Υποκειμένων των Δεδομένων». Το Εθνικό Σημείο Επαφής διαθέτει προκαθορισμένη Αίτηση Άσκησης Δικαιωμάτων σχετικά με τα προσωπικά δεδομένα, η οποία μπορεί να υποβληθεί μέσω e-mail στην ηλεκτρονική διεύθυνση dpo@neha.org.cy.
Οι λειτουργοί του Εθνικού Σημείου Επαφής είναι υπεύθυνοι να ενημερώνουν τα Υποκείμενα Δεδομένων ότι αυτός είναι ο αποκλειστικός τρόπος υποβολής Αιτήματος. Αν ένα Αίτημα υποβληθεί μέσω άλλου μέσου (π.χ., τηλεφωνικά ή μέσω άλλης ηλεκτρονικής διεύθυνσης), οι αρμόδιοι υπάλληλοι θα κατευθύνουν τους Αιτούντες να υποβάλουν το αίτημα με τον επίσημο τρόπο εντός τριών (3) ημερών από τη λήψη του μέσω του μη ενδεδειγμένου μέσου.
Τα αιτήματα υποβάλλονται χωρίς χρέωση. 
	[bookmark: _Hlk179448757]Επαλήθευση στοιχείων Αιτούντος


· Το Εθνικό Σημείο Επαφής ως Υπεύθυνος Επεξεργασίας
[bookmark: _Hlk179448669]Ο αποδέκτης του αιτήματος πρέπει να επαληθεύσει την ταυτότητα του αιτούντος πριν την καταχώρηση του αιτήματος. Το Εθνικό Σημείο Επαφής θα λάβει τα απαραίτητα μέτρα για την επαλήθευση της ταυτότητας του υποκειμένου των δεδομένων, ζητώντας μόνο τις πληροφορίες που είναι αναγκαίες για την ταυτοποίηση (π.χ. αντίγραφο ταυτότητας).
Τα έγγραφα που συλλέγονται για την επαλήθευση της ταυτότητας θα διατηρούνται μόνο όσο είναι απαραίτητο για την εκπλήρωση του αιτήματος. Μετά το πέρας αυτού του διαστήματος, τα στοιχεία/έγγραφα θα διαγράφονται/καταστρέφονται.

	[bookmark: _Hlk179449352]Καταχώρηση του Αιτήματος


Αφού ολοκληρωθεί η διαδικασία ταυτοποίησης του αιτούντος, το αίτημα καταγράφεται στο Μητρώο Διαχείρισης Αιτημάτων Υποκειμένων (εφεξής «Μητρώο»). Ο Υπεύθυνος Προστασίας Δεδομένων φέρει την ευθύνη για τη διατήρηση και την περιοδική ανανέωση του Μητρώου το οποίο θα πρέπει να περιλαμβάνει τα εξής στοιχεία: 
α) Αριθμό ληφθέντων αιτημάτων κατά τύπο δικαιώματος,
β) Αριθμό αιτημάτων που είναι σε εκκρεμότητα,
γ) Αριθμό απορριφθέντων αιτημάτων,
δ) Αριθμό ολοκληρωμένων αιτημάτων,
ε) Αριθμό αιτημάτων που έχουν ξεπεράσει την προθεσμία απάντησης του ενός (1) μηνός.
Οι λεπτομέρειες σχετικά με το ελάχιστο περιεχόμενο του Μητρώου αναφέρονται στο Παράρτημα 2 της παρούσας Διαδικασίας. 
	[bookmark: _Hlk179449473]Προθεσμία για Απάντηση Αιτήματος



[bookmark: _Hlk179449446]Η απάντηση στο Αίτημα θα πρέπει να δοθεί το αργότερο εντός ενός (1) μήνα από την παραλαβή του. Σε περιπτώσεις όπου το Αίτημα είναι πολύπλοκο ή υπάρχουν πολλά Αιτήματα, η προθεσμία μπορεί να παραταθεί σε τρεις (3) μήνες. Σε αυτή την περίπτωση, το Εθνικό Σημείο Επαφής υποχρεούται να ενημερώσει το Υποκείμενο για την παράταση αυτή και τους λόγους της μέσα σε ένα (1) μήνα από την υποβολή του Αιτήματος.

Εάν το Αίτημα δεν περιλαμβάνει επαρκείς πληροφορίες, το Εθνικό Σημείο Επαφής θα πρέπει να ενημερώσει τον Αιτούντα εντός δεκαπέντε (15) ημερών από την παραλαβή του αρχικού Αιτήματος, ζητώντας συμπληρωματικές πληροφορίες (όπως περαιτέρω διευκρινίσεις ή επιπλέον προσωπικά στοιχεία). Επιπλέον, θα πρέπει να ενημερωθεί ότι η προθεσμία απάντησης ενός (1) μήνα αρχίζει μόλις ληφθούν οι συμπληρωματικές πληροφορίες.

	[bookmark: _Hlk179455219]Έλεγχος Βασιμότητας Αιτήματος



Μετά την υποβολή του Αιτήματος, ο Υπεύθυνος Προστασίας Δεδομένων είναι υπεύθυνος για τον έλεγχο της εγκυρότητάς του. Εάν το Εθνικό Σημείο Επαφής λειτουργεί ως Εκτελών την Επεξεργασία και διαπιστώσει ότι το Αίτημα δεν έχει έρεισμα, θα πρέπει να ενημερώσει αμέσως τον Υπεύθυνο Επεξεργασίας. Στη διαδικασία ελέγχου της εγκυρότητας του Αιτήματος, το Εθνικό Σημείο Επαφής θα πρέπει να εκτελέσει τις παρακάτω ενέργειες:
· Να ελέγξει το Αρχείο Δραστηριοτήτων Επεξεργασίας του Εθνικού Σημείου Επαφής και τα σχετικά πληροφοριακά συστήματα για να διαπιστώσει αν υπάρχουν προσωπικά δεδομένα του Αιτούντος. 
· Να ελέγξει αν ισχύουν κάποιοι από τους παρακάτω περιορισμούς στην άσκηση των δικαιωμάτων: 
· Υποβολή υπερβολικών Αιτημάτων, όπου ο Υπεύθυνος Επεξεργασίας μπορεί είτε α) να ζητήσει ένα λογικό τίμημα είτε β) να αρνηθεί να απαντήσει, αιτιολογώντας την άρνηση και ενημερώνοντας το Υποκείμενο σχετικά με το δικαίωμά του να υποβάλει καταγγελία στην αρμόδια αρχή εντός ενός (1) μήνα.  
· Κίνδυνος που μπορεί να καθιστά αδύνατη ή να παρεμποδίζει σοβαρά την επίτευξη των σκοπών επιστημονικής ή στατιστικής έρευνας. Το Υποκείμενο των Δεδομένων θα πρέπει να ενημερώνεται για τον περιορισμό αυτό και το δικαίωμά του να απευθυνθεί στην αρμόδια αρχή. 
· Κίνδυνος να εμποδιστεί η διαπίστωση, διερεύνηση και δίωξη ποινικών αδικημάτων, καθώς και η επιβολή ποινικών κυρώσεων. 
· Προστασία της δημόσιας ασφάλειας.
· Προστασία της εθνικής ασφάλειας.
· Προστασία των δικαιωμάτων και ελευθεριών τρίτων. 
· Επεξεργασία που δεν βασίζεται στη συγκατάθεση του Υποκειμένου Δεομένων, γεγονός που καθιστά αδύνατη την άσκηση ορισμένων δικαιωμάτων, όπως το δικαίωμα διαγραφής και φορητότητας. 
Μετά τον έλεγχο των παραπάνω, το Εθνικό Σημείο Επαφής Κύπρου θα προχωρήσει στην ουσιαστική αξιολόγηση της εγκυρότητας του Αιτήματος. Σε αυτό το στάδιο, μπορεί να απαιτείται η συνεργασία περισσοτέρων τμημάτων και η κατανομή αρμοδιοτήτων. 
Η αξιολόγηση της βασιμότητας του Αιτήματος πραγματοποιείται ως εξής: 
· Δικαίωμα Πρόσβασης: Η άσκηση αυτού του δικαιώματος θεωρείται πάντα έγκυρη, εκτός αν υπάρχει κάποιος λόγος που να περιορίζει την άσκησή του. 
· Δικαίωμα Διόρθωσης: Το αίτημα είναι έγκυρο, όταν τα δεδομένα είναι ανακριβή ή ελλιπή. Αυτό περιλαμβάνει στοιχεία όπως τα στοιχεία σύνδεσης και τα cookies, αλλά όχι ανώνυμα δεδομένα.  
· Δικαίωμα Διαγραφής: Το αίτημα είναι έγκυρο όταν τα προσωπικά δεδομένα του Υποκειμένου δεν είναι πια απαραίτητα για την επίτευξη των σκοπών επεξεργασίας ή όταν το Υποκείμενο έχει αποσύρει τη συγκατάθεσή του για την επεξεργασία. Ωστόσο, αυτό το αίτημα δεν μπορεί να ικανοποιηθεί αν η διατήρηση των προσωπικών δεδομένων απαιτείται από ισχύουσα νομοθεσία ή αν η επεξεργασία είναι απαραίτητη για την εκπλήρωση καθήκοντος που εκτελείται προς ο δημόσιο συμφέρον ή κατά την άσκηση δημόσιας εξουσίας που έχει ανατεθεί στο Εθνικό Σημείο Επαφής ή για την υποστήριξη νόμιμων αξιώσεων και δικαιωμάτων. 
· Δικαίωμα Εναντίωσης: Το Αίτημα είναι έγκυρο όταν η επεξεργασία προσωπικών δεδομένων είναι απαραίτητη για δημόσιο συμφέρον ή για την άσκηση δημόσιας εξουσίας από τον Υπεύθυνο Επεξεργασίας και αυτός δεν μπορεί να αποδείξει ότι το δικαίωμά του να επεξεργάζεται τα δεδομένα υπερτερεί των δικαιωμάτων του Υποκειμένου. Επίσης το αίτημα είναι έγκυρο όταν η επεξεργασία των δεδομένων είναι απαραίτητη για νόμιμο ενδιαφέρον του Υπεύθυνου Επεξεργασίας ή τρίτου και ο Υπεύθυνος δεν μπορεί να αποδείξει ότι το δικαίωμά του υπερτερεί.  Αυτό το αίτημα δεν μπορεί να ικανοποιηθεί αν η επεξεργασία απαιτείται από ισχύουσα κυπριακή νομοθεσία ή είναι απαραίτητη για την εκπλήρωση δημόσιων καθηκόντων ή για την υποστήριξη νόμιμων αξιώσεων.
· Δικαίωμα Περιορισμού: Το Αίτημα είναι έγκυρο όταν η ακρίβεια των δεδομένων αμφισβητείται από το Υποκείμενο ή όταν η επεξεργασία είναι παράνομη αλλά το Υποκείμενο ζητά περιορισμό αντί για διαγραφή των προσωπικών δεδομένων. Επιπλέον, το Αίτημα είναι έγκυρο όταν ο Υπεύθυνος Επεξεργασίας δεν χρειάζεται πλέον τα δεδομένα για τους σκοπούς επεξεργασίας αλλά το Υποκείμενο τα ζητά για να ασκήσει και να υπερασπιστεί τα νόμιμα δικαιώματά του. 
· Δικαίωμα Φορητότητας: Το Αίτημα είναι έγκυρο μόνο όταν 1) το Υποκείμενο έχει δώσει τη συγκατάθεσή του για την επεξεργασία των προσωπικών δεδομένων για συγκεκριμένους σκοπούς και 2)η επεξεργασία είναι απαραίτητη για την εκτέλεση σύμβασης στην οποία συμμετέχει το Υποκείμενο. Αυτό το δικαίωμα ισχύει μόνο για επεξεργασία που γίνεται με αυτοματοποιημένα μέσα και δεν καλύπτει έγγραφα σε φυσική μορφή. 
· Δικαίωμα μη αυτοματοποιημένης λήψης αποφάσεων
	[bookmark: _Hlk179455606]Βασιμότητα μη Αιτήματος


Αν το Αίτημα είναι έγκυρο, το Εθνικό Σημείο Επαφής θα πρέπει να ακολουθήσει τις παρακάτω διαδικασίες:
1. Χαρτογράφηση Συστημάτων: Να καταγράψει όλα τα πληροφοριακά συστήματα που επεξεργάζονται προσωπικά δεδομένα του Υποκειμένου.
2. Εντοπισμός Τμημάτων: Να προσδιορίσει ποια Τμήματα μπορεί να διατηρούν προσωπικά δεδομένα του Αιτούντος σε φυσική μορφή.
3. Εντοπισμός Άλλων Υπευθύνων: Να αναγνωρίσει άλλους Υπεύθυνους Επεξεργασίας ή Εκτελούντες την Επεξεργασία που ενδέχεται να έχουν προσωπικά δεδομένα του Αιτούντος. Σε αυτή την περίπτωση, το Εθνικό Σημείο Επαφής θα διαβιβάσει το Αίτημα ζητώντας συνεργασία.
4. Έλεγχος Δικαιωμάτων: Να εξετάσει αν ο Αιτών μπορεί να ασκήσει απευθείας τα δικαιώματά του.
5. Συλλογή Πληροφοριών: Να συγκεντρώσει τις απαραίτητες πληροφορίες από τα Τμήματα που σχετίζονται με την εξεταζόμενη επεξεργασία. Για το σκοπό αυτό, θα πρέπει να οριστούν προθεσμίες για την απάντηση των Τμημάτων.
Οι ενέργειες αυτές περιλαμβάνουν:
· Προσωπικά δεδομένα που έχει παρέχει το Υποκείμενο.
· Δεδομένα σε ηλεκτρονική μορφή.
· Δεδομένα σε φυσική μορφή, εφόσον είναι οργανωμένα σε αρχείο (διαρθρωμένο σύνολο δεδομένων που είναι προσβάσιμα βάσει συγκεκριμένων κριτηρίων).
Αν το Αίτημα δεν είναι έγκυρο, το Εθνικό Σημείο Επαφής πρέπει να αρνηθεί την ικανοποίηση του Αιτήματος του Υποκειμένου και να τον ενημερώσει εγγράφως για τους λόγους της άρνησης μέσα σε ένα (1) μήνα από τη λήψη του. Δεν απαιτείται ειδική αιτιολόγηση αν έχει γίνει προηγούμενη ενημέρωση σχετικά με περιορισμούς ή καθυστερήσεις στην ικανοποίηση του Αιτήματος. Επιπλέον, μαζί με την απόφαση, πρέπει να ενημερώσει τον Αιτούντα για το δικαίωμά του να υποβάλει καταγγελία στην Αρχή Προστασίας Προσωπικών Δεδομένων.


	[bookmark: _Hlk179456328]Ικανοποίηση Αιτήματος


Η ικανοποίηση του Αιτήματος τελεί υπό τον όρο ότι το Εθνικό Σημείο Επαφής δεν έχει εκ του νόμου κάποια υποχρέωση διατήρησης των εν λόγω προσωπικών δεδομένων για συγκεκριμένο χρονικό διάστημα. Συνεπώς σε κάθε περίπτωση απαιτείται αξιολόγηση του σχετικού Αιτήματος, προτού δοθεί εντολή υλοποίησης. 
Δικαίωμα Εναντίωσης (στις περιπτώσεις που εφαρμόζεται): Το Εθνικό Σημείο Επαφής θα πρέπει να σταματήσει να επεξεργάζεται δεδομένα του Αιτούντος για τους λόγους που περιλαμβάνονται στο Αίτημα, εφόσον αυτοί έχουν κριθεί βάσιμοι. 
Δικαίωμα Περιορισμού: Εφόσον αμφισβητείται από τον Αιτούντα η ακρίβεια των προσωπικών του δεδομένων, ζητείται από το Εθνικό Σημείο Επαφής να περιορίσει την επεξεργασία προσωπικών δεδομένων του Αιτούντος σε όλα τα πληροφοριακά συστήματα, στα οποία γίνεται επεξεργασία των εν λόγω δεδομένων για το χρονικό διάστημα που απαιτείται για τη διακρίβωση της ακρίβειας των προσωπικών δεδομένων από τον Υπεύθυνο Επεξεργασίας. Για τις λοιπές περιπτώσεις, πραγματοποιείται πλήρης περιορισμός της επεξεργασίας των δεδομένων σε όλα τα πληροφοριακά συστήματα, στα οποία υφίσταται επεξεργασία των δεδομένων. Τα προσωπικά δεδομένα θα πρέπει να επισημανθούν κατάλληλα, έτσι ώστε όλοι όσοι εμπλέκονται στην επεξεργασία να μπορούν να ενημερωθούν επαρκώς για τον περιορισμό. 
Δικαίωμα Φορητότητας (στις περιπτώσεις που εφαρμόζεται): Το Εθνικό Σημείο Επαφής θα πρέπει να προβεί σε εντοπισμό, ανάκτηση και οργάνωση των προσωπικών δεδομένων του Αιτούντος σε δομημένη, ευρέως χρησιμοποιούμενη και μηχανικά αναγνώσιμη μορφή. Στη συνέχεια πρέπει να τα παραδώσει στον Αιτούντα χωρίς χρέωση (σε μορφή π.χ. XML, PDF, XLS) ενημερώνοντας τον ότι μπορεί να τα διαβιβάσει ελεύθερα σε άλλον Υπεύθυνο Επεξεργασίας. Εάν είναι εφικτό τεχνικά, θα μπορούσε να μεταφέρει τα προσωπικά δεδομένα απευθείας σε άλλον Υπεύθυνο επεξεργασίας. Το δικαίωμα αυτό περιλαμβάνει προσωπικά δεδομένα που έχουν συλλεγεί απευθείας από το Υποκείμενο. ΔΕΝ περιλαμβάνονται δεδομένα που προκύπτουν με βάση πρωτογενή δεδομένα που έχει παράσχει το Υποκείμενο (π.χ. αναλύσεις, αξιολογήσεις). 
Η απάντηση σε ένα Αίτημα μπορεί να οδηγήσει σε αποκάλυψη πληροφοριών σχετικά με τρίτα πρόσωπα. Ως βέλτιστη πρακτική προτείνεται ο διαχωρισμός ή η απόκρυψη των προσωπικών δεδομένων που αφορούν τρίτα πρόσωπα. Εάν υπάρχει ωστόσο η συναίνεση του τρίτου, επιτρέπεται η αποκάλυψη των προσωπικών του δεδομένων. Εάν από την άλλη δεν υπάρχει η συναίνεση του τρίτου, τότε θα πρέπει να κρίνεται κατά περίπτωση αν η αποκάλυψη των προσωπικών δεδομένων είναι επιτρεπτή. Ενδεικτικά κριτήρια είναι η ύπαρξη υποχρέωσης εμπιστευτικότητας με το τρίτο πρόσωπο και η προσπάθεια λήψης της συγκατάθεσης του τρίτου.



	Απάντηση στο Αίτημα του Υποκειμένου


 Το Εθνικό Σημείο Επαφής είναι αρμόδιο να απαντήσει στο Αίτημα του Υποκειμένου, αφού λάβει τις απαραίτητες πληροφορίες από τα εμπλεκομένους και από τρίτους που επεξεργάζονται δεδομένα του Αιτούντος, και πάντοτε με βάση τις οδηγίες και τις γνωμοδοτήσεις του Υπεύθυνου Προστασίας Δεδομένων. 
Η απάντηση θα δίνεται στο Υποκείμενο Δεδομένων με τον τρόπο που έχει επιλέξει ο Αιτών στην Αίτηση Άσκησης Δικαιωμάτων. Όταν το Εθνικό Σημείο Επαφής λειτουργεί ως Εκτελών την Επεξεργασία, θα πρέπει να επικοινωνεί με τον Υπεύθυνο Επεξεργασίας και να διαβιβάζει όλες τις πληροφορίες που απαιτούνται, έτσι ώστε ο τελευταίος να μπορεί να απαντήσει στον Αιτούντα. 
Όταν το Εθνικό Σημείο Επαφής ενεργεί ως Υπεύθυνος Επεξεργασίας υποχρεούται να παράσχει αντίγραφο των προσωπικών δεδομένων. Η απάντηση στο Αίτημα θα πρέπει να περιλαμβάνει ενημέρωση του Αιτούντος σχετικά με το δικαίωμα του να υποβάλλει καταγγελία στην Αρχή Προστασίας Δεδομένων Προσωπικού Χαρακτήρα. 
Τέλος, θα πρέπει να ενημερώνεται το Μητρώο Διαχείρισης Αιτημάτων Υποκειμένων.


5.ΠΑΡΑΡΤΗΜΑΤΑ
[bookmark: _Hlk179459745]ΠΑΡΑΡΤΗΜΑ 1.
ΟΡΙΣΜΟΙ
	GDPR
	Ο Γενικός Κανονισμός για την Προστασία Δεδομένων 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ

	Υπεύθυνος Επεξεργασίας
	Το φυσικό ή νομικό πρόσωπο, η δημόσια αρχή, η υπηρεσία ή άλλος φορέας που, μόνα ή από κοινού με άλλα, καθορίζουν τους σκοπούς και τον τρόπο της επεξεργασίας προσωπικών δεδομένων. Ο ρόλος του Υπευθύνου Επεξεργασίας δεν προσδιορίζεται από το ποιος συλλέγει τα δεδομένα ή ποιος τα επεξεργάζεται, αλλά το ποιος καθορίζει τους σκοπούς (το «γιατί») και τα μέσα (το «πως») της επεξεργασίας. 

	Υποκείμενο των δεδομένων
	Το φυσικό πρόσωπο στο οποίο αναφέρονται τα Δεδομένα.

	Προσωπικά Δεδομένα
	Κάθε πληροφορία που αφορά ταυτοποιημένο ή ταυτοποιήσιμο φυσικό πρόσωπο («Υποκείμενο των δεδομένων»). Το ταυτοποιήσιμο φυσικό πρόσωπο είναι εκείνο του οποίου η ταυτότητα μπορεί να εξακριβωθεί, άμεσα ή έμμεσα, ιδίως μέσω αναφοράς σε αναγνωριστικό στοιχείο ταυτότητας, όπως όνομα, αριθμό ταυτότητας, δεδομένα θέσης, επιγραμμικό αναγνωριστικό ταυτότητας ή έναν ή περισσότερους παράγοντες που προσιδιάζουν στη σωματική, φυσιολογική, γενετική, ψυχολογική, οικονομική, πολιτιστική ή κοινωνική ταυτότητα του εν λόγω φυσικού προσώπου.

	Επεξεργασία
	Κάθε πράξη που πραγματοποιείται - με ή χωρίς τη χρήση αυτοματοποιημένων μέσων - σε προσωπικά δεδομένα, όπως η συλλογή, η καταχώριση, η οργάνωση, η διάρθρωση, η αποθήκευση, η προσαρμογή ή η μεταβολή, η ανάκτηση, η αναζήτηση πληροφοριών, η χρήση, η κοινολόγηση με διαβίβαση, η διάδοση ή κάθε άλλη μορφή διάθεσης, η συσχέτιση ή ο συνδυασμός, ο περιορισμός, η διαγραφή ή η καταστροφή.

	Εκτελών την επεξεργασία
	Το φυσικό ή νομικό πρόσωπο, η δημόσια αρχή, η υπηρεσία ή άλλος φορέας που επεξεργάζεται δεδομένα προσωπικού χαρακτήρα για λογαριασμό του Υπεύθυνου Επεξεργασίας. 
Κατά την επεξεργασία δεδομένων για λογαριασμό του Υπεύθυνου Επεξεργασίας, ο Εκτελών την Επεξεργασία καλείται να υλοποιήσει τις οδηγίες που έλαβε από τον Υπεύθυνο επεξεργασίας τουλάχιστον αναφορικά με το σκοπό και τα απαραίτητα στοιχεία των μέσων επεξεργασίας. 
Η ύπαρξη του Εκτελούντος την Επεξεργασία εξαρτάται από την απόφαση του Υπεύθυνου Επεξεργασίας είτε να επεξεργαστεί τα δεδομένα εντός του οργανισμού είτε να αναθέσει την επεξεργασία σε εξωτερικό συνεργάτη.


ΠΑΡΑΡΤΗΜΑ 2.
ΟΡΙΣΜΟΙ ΔΙΚΑΙΩΜΑΤΩΝ
	Ενημέρωσης
	Ο Υπεύθυνος επεξεργασίας οφείλει να ενημερώνει το Υποκείμενο των δεδομένων για κάθε πληροφορία που αναφέρεται στα άρθρα 13 και 14 του GDPR σχετικά με την επεξεργασία σε συνοπτική, διαφανή, κατανοητή και εύκολα προσβάσιμη μορφή, χρησιμοποιώντας σαφή και απλή διατύπωση.

	Πρόσβασης
	Το Υποκείμενο Δεδομένων έχει το δικαίωμα να λαμβάνει από τον Υπεύθυνο Επεξεργασίας επιβεβαίωση για το κατά πόσον ή όχι τα δεδομένα προσωπικού χαρακτήρα που το αφορούν υφίστανται επεξεργασία και, εάν συμβαίνει τούτο, όλες τις πληροφορίες που αναφέρονται στα άρθρα 13 και 14 του GDPR. 

	Διόρθωσης
	Το Υποκείμενο Δεδομένων έχει το δικαίωμα να απαιτήσει από τον Υπεύθυνο Επεξεργασίας τη διόρθωση ανακριβών προσωπικών δεδομένων και τη συμπλήρωση ελλιπών προσωπικών δεδομένων.

	Διαγραφής
	Το Υποκείμενο Δεδομένων έχει το δικαίωμα να ζητήσει από τον Υπεύθυνο Επεξεργασίας τη διαγραφή των προσωπικών του δεδομένων.

	Περιορισμού της Επεξεργασίας
	Το Υποκείμενο Δεδομένων δικαιούται να εξασφαλίζει από τον Υπεύθυνο Επεξεργασίας τον περιορισμό της επεξεργασίας, υπό προϋποθέσεις

	Εναντίωση
	Το Υποκείμενο Δεδομένων δικαιούται να αντιτάσσεται, ανά πάσα στιγμή, στην επεξεργασία δεδομένων προσωπικού χαρακτήρα που το αφορούν. Ο Υπεύθυνος Επεξεργασίας θα πρέπει να σταματήσει την επεξεργασία, εκτός και αν καταδείξει επιτακτικούς και νόμιμους λόγους, οι οποίοι υπερισχύουν των συμφερόντων, των δικαιωμάτων και των ελευθεριών του υποκειμένου των δεδομένων ή για τη θεμελίωση, άσκηση ή υποστήριξη νομικών αξιώσεων.

	Φορητότητα
	Το Υποκείμενο των δεδομένων έχει το δικαίωμα να λαμβάνει τα προσωπικά του δεδομένα που έχει παράσχει σε Υπεύθυνο επεξεργασίας, σε δομημένο, κοινώς χρησιμοποιούμενο και αναγνώσιμο από μηχανήματα μορφότυπο, καθώς και το δικαίωμα να διαβιβάζει τα εν λόγω δεδομένα σε άλλον Υπεύθυνο επεξεργασίας χωρίς αντίρρηση.

	Μη αυτοματοποιημένη ατομική λήψη αποφάσεων
	Το υποκείμενο των δεδομένων έχει το δικαίωμα να προβάλλει αντιρρήσεις όταν μια απόφαση που το αφορά βασίζεται αποκλειστικά σε αυτοματοποιημένη επεξεργασία, και η απόφαση αυτή παράγει έννομα αποτελέσματα που το αφορούν ή το επηρεάζει σημαντικά.





ΠΑΡΑΡΤΗΜΑ 3
ΕΛΑΧΙΣΤΟ ΠΕΡΙΕΧΟΜΕΝΟ ΜΗΤΡΩΟΥ
	1) Λογότυπο του Εθνικού Σημείου Επαφής και τα στοιχεία επικοινωνίας με τον Υπεύθυνο Προστασίας Δεδομένων, 
2) Όνομα Υποκειμένου Δεδομένων, 
3) Είδος δικαιώματος που ασκείται, 
4) Σύντομη περιγραφή της επεξεργασίας στην οποία αναφέρεται το Αίτημα, 
5) Το μέσο παραλαβής/λήψης του Αιτήματος: 
i) Άμεσα (απευθείας) από το ίδιο το Υποκείμενο Δεδομένων (όταν το ΕΣΕ ενεργεί ως Υπεύθυνος Επεξεργασίας Δεδομένων ή Εκτελών την Επεξεργασία), 
ii) Έμμεσα, από τον Υπεύθυνο Επεξεργασίας Δεδομένων (όταν η ΠΔΕ ενεργεί ως Εκτελών την 
Επεξεργασία), 
6) Τα στοιχεία επικοινωνίας του Υποκειμένου Δεδομένων, 
7) Την ημερομηνία παραλαβής του (πλήρους) Αιτήματος, 
8) Την προθεσμία για την τελική απάντηση στο Υποκείμενο Δεδομένων, και ενδεχομένως, κάθε παράταση της προθεσμίας, 
9)Οποιεσδήποτε απαντήσεις σε μηνύματα ηλεκτρονικού ταχυδρομείου ή σχόλια που αποστέλλονται από το ΕΣΕ στο Υποκείμενο Δεδομένων (περιγραφή του θέματος και της ημερομηνίας), 
10) Εάν το Αίτημα χαρακτηρίστηκε ως έγκυρο ή όχι, 
11) Εάν το Αίτημα απορρίφθηκε ή επιλύθηκε με θετικό τρόπο, 
12) Οποιαδήποτε άλλα σχόλια/παρατηρήσεις που θα μπορούσαν να είναι χρήσιμα/ες στα 
εμπλεκόμενα τμήματα.

